**OBČINA BISTRICA OB SOTLI PREDLOG**

**OBČINSKI SVET**

Na podlagi 7. člena Zakona o športu (Ur.l. RS, št. 22/98 in 27/02 Odl.US: U-I-210/98-32), Nacionalnega programa športa v Republiki Sloveniji (Ur.l. RS, št. 24/00, popr. - 31/00), Pravilnika o sofinanciranju letnih programov športa v Občini Bistrica ob Sotli (Ur.l. RS, št. 44/05) in 15. člena Statuta Občine Bistrica ob Sotli (Ur.l. RS, št. 82/16-UPB) je Občinski svet Občine Bistrica ob Sotli na . redni seji dne, sprejel

Številka:

**LETNI PROGRAM ŠPORTA V OBČINI BISTRICA OB SOTLI**

**ZA LETO 2021**

 **UVOD**

 Z letnim programom športa so določeni programi športa, ki bodo v letu 2021 sofinancirani iz proračuna, obseg in vrsta dejavnosti potrebnih za uresničevanje tega programa ter obseg sredstev, ki se v ta namen zagotovijo v proračunu občine.

 Z javnim razpisom za zbiranje prijav programov, ki se bodo financirali iz proračunskih sredstev, bo zagotovljena možnost prijave vsem zainteresiranim izvajalcem in enakopravnost izvajalcev. Podlaga za izbor programov je Pravilnik o sofinanciranju letnih programov športa v Občini Bistrica ob Sotli katerega sestavni del so pogoji, merila in kriteriji za vrednotenje športnih programov. Z vsakim izbranim izvajalcem programa športa bo sklenjena pogodba.

Sredstva za uresničevanje javnega interesa na ravni države in lokalnih skupnosti se zagotavljajo iz državnega proračuna in proračuna lokalnih skupnosti. Na osnovi Zakona o športu so lokalne skupnosti dolžne zagotavljati sredstva za dogovorjene športne programe v občini, na osnovi sprejetega letnega programa športa.

 **OBSEG SREDSTEV**

Namenska sredstva se delijo po vsebinah Nacionalnega programa športa.

Občina bo na podlagi razpisa in v skladu s pravilnikom zagotovila sredstva, za:

* delovanje športnih društev do višine 4.500,00 **€**  (proračunska postavka 18032 \_ Programi športa - razpis )

Športna vzgoja predšolskih otrok ter športna vzgoja šoloobveznih otrok se bo sofinancirala v skladu s predloženim programom Osnovne šole Bistrica ob Sotli.

**VELJAVNOST IN UPORABA**

Letni program športa za leto 2021 začne veljati z dnem sprejema na Občinskem svetu Občine Bistrica ob Sotli in se uporablja za izvedbo razpisa in razdelitev sredstev za sofinanciranje programov športa v občini v letu 2021.

OBČINA BISTRICA OB SOTLI

 ŽUPAN

 Franjo DEBELAK